*Ő volt az égő és világító fáklya, de ti csak egy ideig akartatok az ő világosságában örvendezni* Jn 5,35

A fáklyának tulajdonsága, hogy csak egy ideig világit. Ez a tulajdonság jelenik meg abban a hozzáállásban, hogy csak egy ideig keresték az emberek Jánost. Sőt, biztosan voltak olyanok is, akik csak egy – két alkalommal látogatták és kényelmetlenné váltak a hallottak számukra.

Csak egy ideig – ma is előfordul. Amíg kényelmes, amíg nem kell változtatni semmit, amíg nem lesz kellemetlen. Mert ha ez bekövetkezik, akkor köszönöm, inkább nem kérek belőle.

Jézus követése teljesen más értékrendet jelent, mint amit korábban elfogadtunk és amely szerint éltünk. Nem elég egy ideig a Fényben lenni, ott is kell maradni végleg! *Vadon Gyula*